# Den uafhængige revisors erklæring

### Til [indsæt selskabsnavn] og Forsyningssekretariatet

### Konklusion

Vi har revideret indberetningen for [indsæt selskabsnavn] for [indsæt år]. Indberetningen udarbejdes efter BEK nr. 2291 af 30. december 2020 om økonomiske rammer for vandselskaber (herefter ØR-bekendtgørelsen), ændret ved BEK nr. 150 af 25. januar 2022, BEK nr. 1549 af 16. december 2022 og BEK nr. 1592 af 7. december 2023, som uddybet i "Indberetningsvejledning til økonomiske rammer”.

Indberetningen for [indsæt år] består af de beløb, som fremgår af fane ”M – Revisorgodkendelse” i VandData.

Det er vores opfattelse, at indberetningen i alle væsentlige henseender er udarbejdet i overensstemmelse med retningslinjerne.

### Grundlag for konklusion

Vi har udført vores revision i overensstemmelse med internationale standarder om revision og de yderligere krav, der er gældende i Danmark samt Forsyningssekretariatets ”Revisionsinstruks om indberetning af oplysninger til kontrol af økonomiske rammer samt oplysninger til benchmarking” dateret januar 2024. Vores ansvar ifølge disse standarder og krav er nærmere beskrevet i erklæringens afsnit "Revisors ansvar for revisionen af indberetningen". Vi er uafhængige af virksomheden i overensstemmelse med internationale etiske regler for revisorer (IESBA's etiske regler), og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

### Fremhævelse af forhold i indberetningen – anvendt regnskabspraksis samt begrænsning i distribution og anvendelse

Vi henleder opmærksomheden på, at indberetningen er udarbejdet i henhold til retningslinjerne. Indberetningen er udarbejdet med henblik på regulering af de fremtidige økonomiske rammer for [indsæt selskabsnavn]. Som følge heraf kan indberetningen være uegnet til andet formål.

Vores erklæring er udelukkende udarbejdet til brug for [indsæt selskabsnavn] og Forsyningssekretariatet, og bør ikke udleveres til eller anvendes af andre parter.

Vores konklusion er ikke modificeret vedrørende dette forhold.

### Ledelsens ansvar for revision af indberetningen

Ledelsen har ansvaret for udarbejdelsen af indberetningen i overensstemmelse med retningslinjerne. Ledelsen har endvidere ansvaret for den interne kontrol, som ledelsen anser for nødvendig for at udarbejde en indberetning uden væsentlig fejlinformation, uanset om denne skyldes besvigelser eller fejl.

### Revisors ansvar for revisionen af indberetningen

Vores mål er at opnå høj grad af sikkerhed for, om indberetningen som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Et højt niveau af sikkerhed er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark samt Forsyningssekretariatets revisionsinstruks af januar 2024 om revision af indberetningen, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af indberetningen.

Som led i en revision, der udføres i overensstemmelse med internationale standarder om revision, og de yderligere krav, der er gældende i Danmark samt Forsyningssekretariatets revisionsinstruks af januar 2024 om revision af indberetningen, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i indberetningen, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af virksomhedens interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med ledelsen om bl.a. det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

By, den #.# 2024

Revisionsfirma

CVR-nr ## ## ## ##

## ##  
statsaut. revisor statsaut. revisor  
MNE-nr. MNE-nr.